Laodike av Troja

Laodike (gresk: Λαοδίκη; «folkets rettferd») «Laodicea etymology», Abarim Publications. Navnet og stedsnavnet Laodike/Laodikea består av to elementer. Det første er substantivet λαος (laos), i betydning «(vanlig) folk», og det andre elementet kommer fra det kraftige substantivet δικη (dike), «rettferdighet». Ettersom det ikke var folket som utøvde lov og dom, i henhold til Liddell og Scotts A Greek-English Lexicon, er det mulig at den samlede mening var «folkets visdom», det som på norsk kalles «sunn fornuft». var en legendarisk prinsesse i Troja i henhold til gresk mytologi og datter av kong Priamos og Hekabe. Hun hadde mange søsken, blant annet brødrene Hektor, Paris, Helenos og tilsvarende mange søstre, blant annet Kassandra og Kreousa. Laodike ble beskrevet som det vakreste av Priamos' døtre.Homer: Iliaden, tredje sang, 123 Homer: Iliaden, sjette sang, 252

 Gravid med fienden 
Før Trojakrigen brøt ut som resultat av at Paris hadde røvet den vakre Helena fra grekerne, var Laodike forelsket i Akamas, sønn av Fedra og Thesevs. Eller Akamas' bror Demofon, i henhold til Plutarks Theseus, 34 Han hadde kommet til Troja for å be om tilbakelevering av Helena ved forhandlinger for å unngå krig. Forholdet mellom Laodike og Akamas utviklet seg og hun ble gravid. Hun fødte en sønn som ble kalt for Munitos (eller Munikos). Barnet ble gitt til Akamas' bestemor Aithra, som var fange hos trojanerne og tjenestegjorde som slave for Helena. Etter at krigen var over kom Akamas tilbake til Troja og tok med seg bestemoren og sønnen. Langt senere ble Munitos bitt av en slange mens han drev jakt sammen med faren i Trakia og døde. Parthenios: Erotica Pathemata, 16 Johannes Tzetzes om Lykofron, 495-496

 Andre ektemenn 
Mens Akamas ikke er nevnt av Homer, men i senere tekster som blant annet Vergils Æneiden, Vergil: Æneiden, 2. 262 forteller Homer at Laodike var gift med trojanske Helikaon, sønn av den kloke Antenor. En senere og avvikende kilde som romerske Hyginus hevdet derimot at hun var gift med Telefos, konge av Mysia og sønn av Herakles. Hyginus: Fabulæ, 101 Telefos betraktes ellers som ektemann av hennes tante Astyoke, søster av hennes far Priamos. Skolia på Homers Odysseen, ellevte sang, 220

 Etter Trojas fall 
Tradisjonen etter Homer diktet videre på de kjente figurene. I henhold til Bibliotheca og flere andre kilder fryktet Laodike den natten da byen ble erobret at hun ville bli tatt av grekerne. Hun tryglet gudene om at det ikke måtte skje. Hun ble da svelget i en avgrunn som åpnet seg i jorden. Pseudo-Apollodorus: Bibliotheca, sammendrag av bok 4, 5.23. Johannes Tzetzes om Lykofron, 314Quintus Smyrnaeus: Fall of Troy  (PDF), 13. 544Tryfiodoros: Iliou Halosis (engelsk oversettelse: The Taking of Ilios), 660 

Det er ingen informasjon om hvilke av gudene hun henvendte seg til, men Persefone synes å være velegnet. Det er heller ingen informasjon om hva som siden skjedde med henne etter at hun ble svelget opp i avgrunnen.

 Referanser 

 Litteratur 
 Stoll, Heinrich Wilhelm (1897): «Laodike 6» i: Roscher, Wilhelm Heinrich (red.): Ausführliches Lexikon der griechischen und römischen Mythologie. Bind 2,2, Leipzig, s. 1892 (digitalisert).
 Kroll, Wilhelm (1924): «Laodike 1)» i: Paulys Realencyclopädie der classischen Altertumswissenschaft (RE). Bind XII,1, Stuttgart, s. 699 f.

Kategori:Greske mytologiske kvinner
Kategori:Den trojanske krig